Missatge: Viena acull un col·loqui germanocatalà per reflexionar sobre el concepte de 'Països Catalans'Els organitzadors creuen que els Països Catalans tenen paral·lelismes amb els estats de parla alemanya: 'També hi ha una dialèctica entre la unitat lingüística i la diversitat política' Avui s'inaugura a Viena el 22è. col·loqui germanocatalà organitzat per l'associació alemanya de catalanistes Deutscher Katalanistenverband, amb el títol El concepte de Països Catalans: Llengua, literatura i cultura. Els assistents debatran sobre si 'una mateixa llengua autòctona pot justificar una llengua comuna' o si això ajuda a que es segueixin uns 'objectius polítics comuns'. El col·loqui compta amb el suport de la Universitat de Viena i hi assistiran alemanys i catalans interessats en la cultura catalana.  L'associació organitzadora defensa que 'totes les parts del domini lingüístic' han contribuït en la llengua catalana actual. El col·loqui també es pregunta quins són 'els representants més destacats de la cultura catalana' en l'actualitat. Els participants a aquestes jornades volen 'discutir amb tranquil·litat al voltant del problema de la unitat i de la diversitat'. El col·loqui germanocatalà reflexionarà sobre l'adjectiu 'català'. 'Fa referència a una regió autònoma? O es refereix més aviat al conjunt de la cultura de parla catalana que s'ha anat desenvolupant en conjuntures diferents?', es pregunten des de l'associació, i creuen que aquesta perplexitat fa que als estrangers 'se'ls faci difícil arribar a comprendre la cultura catalana'. Segons els organitzadors, el fet que aquest col·loqui se celebri a Viena té un significat especial, ja que els Països Catalans tenen paral·lelismes amb els estats de parla alemanya. 'Dins l'àrea de parla alemanya també es troba una dialèctica entre la unitat lingüística i la diversitat política que pot esdevenir problemàtica', han reflexionat des de l'associació germanocatalana.  www.directe.cat
Emocions: no emotion

Resposta: Doncs els organitzadors s'equivoquen... El suís alemany s'hauria de considerar una llengua a part, encara que al col·legi estudiin Hochdeutsch (Alemany estàndard) ja que la intel·ligibilitat està per sota del 80%, mentre que en el cas del català i el valencià la intel·ligibilitat està per sobre del 90%. Aquest estudi s'ha fet ignorant qualsevol tipus d'argumentació politica i partint de l'exàmen de material divers escrit i oral en les diverses llengües:Vegueu els limits lingüístics de tot Europa (els limits es fan afavorint les llengües minoritaries). Fixeu-vos que l'alemany està tant dialectalitzat que es poden considerar fins a quatre llengües partint del criteri del 90% d'intel·ligibilitat, i per altre banda el Hochdeutsch està normativitzat a partir de l'Alemany del nord. En canvi, el català entenc que té en compte tant els dialectes orientals com occidentals. Que algú hem corregeixi si m'estic equivocant.
Emocions: anger, distrust